Kikevere kalmistu

Kikevere kalmistu on kalmistu Pilistvere kihelkonnas Viljandimaal, tänapäevase haldusjaotuse järgi Jalametsa külas Järva  vallas Järva maakonnas.

Õigeusu kogudus asutati Kikeveres 1850. aastal. Alles 1889. aastal hakati teenistusi pidama, kui Laimetsa mõisast üüritud maja kohandati kirikuks.Vladimir Berens. "Историко-статистическое описание церквей и приходов Северо-Западных епархий. Часть 2, Эстонская епархия". Tallinn 1974. Käsikiri TLÜAR Baltica kogus,  Msc K1-593/I,II. Lk 143 Tõenäoliselt asutati kalmistu umbes samal ajal, sest nii Põltsamaa kui ka Pilistvere õigeusu kalmistu asus kaugel.

Kalmistuala kuulus sellal Lõimetsa külla Adavere vallas Põltsamaa kihelkonnas. 1931. aasta maadevahetusega läks see ala Imavere valla alla.Riigi Teataja 1930, nr 77. Lk 853–854

Kalmistu paikneb õigeusu kirikust linnulennult umbes 400 m idas, kuid teid pidi on nende vahemaa oluliselt pikem. Kalmistu algne suurus oli tõenäoliselt 1 Riia vakamaa (umbes 0,37 ha), praeguse kalmistukrundi suurus on umbes 1,44 ha. Praegu (detsembris 2014) on kalmistu väheses kasutuses, kuid üldiselt hästi hooldatud.

Viited

Välislingid

Marika Rajamäe. Kalmistu rahu rikkusid ristilõhkujad. Järva Teataja, 5. mai 2007
Egert Puhm. Liiga palju unustatud kalmistuid. Ikka veel… Maaleht, 26. juuli 2013

Kategooria:Pilistvere kihelkonna kalmistud
Kategooria:Järva vald
Kategooria:Järva maakonna kalmistud
Kategooria:Eesti õigeusu kalmistud